Zariya (ko kuma da turanci Zaria, sai kuma Zazzau laƙabin ta kenan) Zaria gari ne dake cikin arewacin Najeriya, karamar hukuma ce a cikin jihar Kaduna, tana da iyaka da Funtua, babban birnin Kaduna da kuma Igabi, duka a ƙasar Najeriya. A bisa ga ƙidayar jama'a na shekarar ta 2006, jimillan mutane dubu dari bakwai da sittin ne a garin Zaria, amman daga bisani an kimanta yawan su a shekarar ta 2017, ga jimilar mutane miliyan ɗaya. Birnin Zaria kilomita dari biyu da sittin ne daga Abuja, kilomita tamanin ne daga Zaria, kilomita dari ɗaya da sittin ne daga Kano. garin Zazzau an saka masa suna ne daga Sarauniya Amina. Asalin zaria sarakunan Haɓe ne ke mulkin su, wanda su ka yi sarauta tun daga shekarar ta 1505 zuwa 1802, A shekarar ta 1804 ne Shehu Usman Ɗan Fodio yayi jihadi, inda ya yaƙi sarkin gobir mai suna Yunfa, a Yaƙin Ƙwoto,daga nan ne ya fara yaɗa sarautarsa da musulunci zuwa masarautun Hausawa, A zariya akwai Mallam Musa wanda ya daɗe yana da’awar zuwa ga addinin musulunci,Mallam Musa Bafillatani ne,Jin Jihadin Usman Ɗan Fodio yasa shima ya karɓa Tuta daga Usman Ɗan Fodio.